અમદાવાદમાં ગત રાત્રે વાઇડ એંગલ પાસે બનેલી હીટ એન્ડ રનની ઘટના સીસીટીવી કેમેરામાં કેદ થઈ ગઈ હતી. પુરઝડપે આવતી કારે એક્ટિવાને ટ્કકર મારી હતી જેમાં બે યુવતીઓ ફંગોળાઈ ગઈ હતી. આ ઘટના બાદ કાર ચાલક ફરાર થઇ ગયો હતો. જોકે અકસ્માતના દ્રશ્યો સીસીટીવી કેમેરામાં કેદ થઈ ગયા હતા. જેમાં સ્પષ્ટ જોવા મળ્યું હતું કે શાંતિથી એક્ટિવા પર બે યુવતીઓ જઈ રહી હતી.તે દરમિયાન બેફામ કાર ચલાવતા ચાલકની ગાડીની ટકકરથી યુવતીઓ ફંગોળાઈ ગઈ હતી. એકટીવા પર સવાર બંને યુવતીઓને ફેની તથા માનસીને સ્થાનિક લોકોએ તાત્કાલિક સારવાર અર્થે હોસ્પિટલ મોકલી આપી હતી.